b'\n_START_ARTICLE_\nNauru Phosphate Corporation\n_START_PARAGRAPH_\nThe Nauru Phosphate Corporation (NPC) er et statseid selskap som kontrollerer fosfatutvinningen i Nauru. Naurus \xc3\xb8konomi er nesten fullstendig avhengig av fosfaten, noe som har f\xc3\xb8rt til milj\xc3\xb8messig katastrofe. \xc3\x98yas fosfatlagre var utt\xc3\xb8mt i 2000, men det antas at det fortsatt er noe drift igjen i mindre skala._NEWLINE_I 1906 begynte the Pacific Phosphate Company \xc3\xa5 utvinne fosfat med st\xc3\xb8tte fra den tyske regjeringa. I 1907 bygde selskapet en smalsporet jernbane for \xc3\xa5 transportere fosfatet til foredlingsanlegget. Etter f\xc3\xb8rste verdenskrig ble Nauru gitt i Storbritannias, Australias og Ny-Zealands varetekt. De dannet the British Phosphate Commisioners, som tok over retten til fosfatutvinning._NEWLINE_I 1967 kj\xc3\xb8pte Nauruerne BPCs aktiva, og i 1970 nasjonaliserte det nyselvstendige Nauru firmaet._NEWLINE_Regjeringa setter inntektene fra utvinningen inn i et fond for \xc3\xb8yboerne. Imidlertid har d\xc3\xa5rlige investeringer og p\xc3\xa5st\xc3\xa5tt korrupsjon gjort at Nauru ikke st\xc3\xa5r igjen med mye penger.'